Չիկասո (ցեղ)

Չիկասո, կամ չիկասավաներ, հնդկացիների ցեղ, որը բնակվում էր ԱՄՆ-ի հարավարևելյան (Միսիսիպի, Ալաբամա, Թեննեսի) նահանգների տարածքում։ Չիկասոների լեզուն պատկանում է Մասկոգյան լեզվաընթանիքին։ «Չիկասո» անվանումը առաջացել է, Ջ. Սուանտոնի փոխանցմամբ, ցեղերից մեկի առաջնորդի անունից։ «Չիկասո» բառը «չիկաշա» () բառի անգլերեն արտասանումն է, որը նշանակում է «ապստամբ», կամ «Չիկսայից եկած»։ Բնակության քանակը կազմում է 38000 մարդ։ Չիկասոները դավանում են բողոքականություն և անիմիզմ։

Չիկասոների ցեղը կազմում էր Միսիսիպիի մշակույթի մաս, որը տարածվում էր Միսիսիպի գետի երկայնքով։ Եվրոպացիների առաջին հանդիպումից ոչ շատ շուտ չիկասոները տեղափոխվեցին արևելք։ Համաձայն առկա պատմական աղբյուրների, չիկասոները ապրում էին այժմյան Միսիսիսպի նահանգի հյուսիս-արևելքում, առաջին հանդիպման ժամանակներից սկսած, ընդհուպ մինչև նրանց բռնի տեղահանումը Օկլահոմա, որտեղ և նրանց մեծամասնությունը ապրում է մինչ այսօր։ Չիկասոների ցեղը ցեղակից է չոկտոների ցեղի հետ և ունեն ընդհանուր պատմություն։

Չիկասոները բաժանվում են երկու խմբի՝ «Իմպսակտեա» և «Ինտկուտվալիպա»։

Չիկասոները եղել են «Հինգ քաղաքակիրթ ցեղերից» մեկը, որոնք վաճառեցին իրենց հողերը 1832 թվականին և բռնի տեղահանվեցին Հնդկացիների տարածքներ։ Օկլահոմայի չիկասոների ազգությունը այսօր իր մեծությամբ տասներեքերորդն է, որը ճանաչված է ֆեդերալ մակարդակում։

Ծանոթագրություններ

Գրականություն 
 Calloway, Colin G. The American Revolution in Indian Country. Cambridge University Press, 1995.see google.com

Արտաքին հղումներ 
 The Chickasaw Nation of Oklahoma (official site)
 Chickasaw Nation Industires (government contracting arm of the Chickasaw Nation)
 «Chickasaws: The Unconquerable People», a brief history by Greg O’Brien, Ph.D. 

 Encyclopedia of North American Indians 
 «Chickasaw History» by Lee Sultzman 
 John Bennett Herrington is First Native American Astronaut (on chickasaw.net) 
 Tishomingo 
 Pashofa recipe
 Some Chickasaw information in discussion of DeSoto Trail 

ԱՄՆ-ի ազգեր
Հնդկացիների տարածք
Մասկոգյան ազգեր
Օկլահոմայի հնդկացիներ
Հյուսիսամերիկյան հնդկացիներ
Հնդկացիներ